Diari Oficial de la Generalitat Valenciana


Sumari del DOGV 3341, del 30-09-1998 (1998/8149)

Subhasta de béns en els expedients 76/98 i 82/98.
-------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8149


Organisme emissor
:   Agència Estatal d'Administració Tributària. Delegació de València

Tipus de document
:   Subhasta

Subhasta de béns en els expedients 76/98 i 82/98. [1998/M8149]
  
José Luis Gómez Fernández, cap de la Secció de Subhastes en la Dependència de Recaptació d'aquesta Delegació Especial de l'Agència Estatal d'Administració Tributària, faig saber:
  
Que en els expedients administratius de constrenyiment que se segueixen a nom dels deutors que s'indiquen, s'ha dictat la següent provisió:
  
Acordada per la Dependència Regional de Recaptació, amb data 14 de desembre de 1998, l'alienació, mitjançant subhasta, dels béns dels següents deutors:
  
els embargaments dels quals consten en els expedients executius que segueix la corresponent Unitat Administrativa de Recaptació.
  
Procediu a la realització de l'esmentada subhasta el dia 22 d'octubre de 1998, a les 10.00 hores, en la Delegació de l'Agència Estatal d'Administració Tributària (saló d'actes en la segona planta) i observeu en el seu tràmit i realització les prescripcions dels articles 146,147 i 148 del Reglament General de Recaptació.
  
Notifiqueu aquesta provisió al deutor, al dipositari, si n'hi ha, als creditors hipotecaris i pignoratius, i al cònjuge del deutor.
  
València, 14 de setembre de 1998.- El cap de la Dependència Regional de Recaptació: Emilio Montagud Cardá.
  
En compliment de la dita provisió es publica el present anunci i s'adverteix a les persones que desitgen licitar en aquesta subhasta el següent:
  
Lots de béns, la seua descripció i tipus de subhasta:
  
Lot número 1
  
Expedient a nom de (76/98) Antonio López Roca Alsina
  
Meitat indivisa: casa a València, al carrer de Cabillers, número 8, consta de pati o vestíbul, habitacions per a criats, quadra, pis entresòl, habitació principal i golfes, avui segon pis i terrat. Limita, per la dreta, amb casa del senyor Manuel Palau; per l'esquerra, amb la de la senyora Amalia Bellver, i per la part de darrere, amb casa del senyor Carlos Causa. Superfície 138 m².
  
Inscrita en el Registre de la Propietat de València al foli 202, tom 1294, llibre 102, Secció Mar. Finca reg. número 631-N
  
Tipus de subhasta en primera licitació: 4.465.509 PTA
  
Trams: 50.000 PTA
  
Tipus de subhasta en segona licitació: 3.349.131 PTA
  
Trams: 50.000 PTA
  
Càrregues que han de quedar subsistents:
  
\*Hipoteca a favor de la Caja de Arquitectos S. Cooperativa de Crèdit per un import de 90.454.836 pessetes de capital i 857.112 pessetes d'interessos vençuts i no pagats segons escrit del creditor anterior a la data 15.01.98.
  
Lot número 2
  
Expedient a nom de ( 82 98) Falk Ibérica SA.
  
Rústica: heretat, situada al terme de Tortosa, partida de Sant Llàtzer i Barranc de la Llet, d'oliveres, garroferes, erm i roques, de cinc hectàrees, 30 àrees i 80 centiàrees de superfície.
  
Inscrita en el Registre de la Propietat de Tortosa, al tom 3382, llibre 707, finca número 31319-N
  
Tipus de subhasta en primera licitació: 5.000.000 PTA
  
Trams: 50.000 PTA
  
Tipus de subhasta en segona licitació: 3.750.000 PTA
  
Trams: 50.000 PTA
  
Càrregues que han de quedar subsistents: \*cap.
  
Condicions:
  
Documentació: els licitadors hauran de conformar-se amb els títols de propietat que s'hagen aportat a l'expedient, i no tindran dret a exigir-ne d'altres.
  
Dipòsit de garantia: els licitadors que s'identificaran mitjançant el document nacional d'identitat, o passaport, si es tracta d'estrangers, per a poder ser admesos com a tals, hauran de constituir davant la mesa de subhasta dipòsit, almenys del 20% del tipus establit per als béns que es desitgen licitar (en metàl·lic o en xec bancari o conformat a favor del Tresor Públic).
  
Trams: el valor entre licitacions s'incrementarà quan, com a conseqüència de les distintes postures, es passe a un tram superior de la següent escala.
  
Fins a 50.000 PTA 500 PTA
  
De 50.001 a 100.000 PTA 1.000 PTA
  
De 100.001 a 250.000 PTA 2.500 PTA
  
De 250.001 a 500.000 PTA 5.000 PTA
  
De 500.001 a 1.000.000 PTA 10.000 PTA
  
De 1.000.001 a 2.500.000 PTA 25.000 PTA
  
De 2.500.001 a 5.000.000 PTA 50.000 PTA
  
De 5.000.001 a 92.230.878 PTA 100.000 PTA
  
Més de 79.096.160 PTA 250.000 PTA
  
Suspensió per pagament: la subhasta se suspendrà en qualsevol moment anterior a l'adjudicació de béns, si es fa el pagament del deute, interessos i costes del procediment.
  
Pagament de l'execució: el millor postor haurà de lliurar en l'acte de l'adjudicació de béns, o en els cinc dies següents, la diferència entre el dipòsit constituït i el preu d'adjudicació. En un altre cas, aquesta quedarà sense efecte, amb pèrdua del dipòsit de garantia, i sense perjudici de les responsabilitats en què poguera incórrer pels majors perjudicis que es deriven del seu incompliment.
  
Licitacions en sobre tancat: les licitacions en sobre tancat expressaran el preu màxim oferit pel licitador per cada bé o lot de béns del seu interés. Els sobres hauran de presentar-se en el Registre General de la Delegació de l'Agència Estatal d'Administració Tributària, des del dia de la publicació del present anunci fins a una hora abans de realitzar-se la subhasta; s'haurà d'incloure en el sobre un xec conformat a favor del Tresor Públic per l'import del dipòsit de garantia.
  
Béns no executats: per aquests béns podrà realitzar-se una segona licitació concedint-se un termini de mitja hora perquè els qui desitgen licitar constituïsquen un dipòsit de garantia i a aquest efecte serviran els constituïts anteriorment disminuint el tipus de subhasta al 75% de l'anterior.
  
Adjudicació directa: no obstant el que s'ha exposat, d'acord amb l'article 150 del Reglament General de Recaptació, en qualsevol moment posterior a la realització de la primera o segona licitació, es podran adjudicar directament els béns o lots, per un import igual o superior al qual foren valorats en la primera licitació, si escau, o sense preu mínim en cas de tractar-se de la segona licitació.
  
Reserva d'adjudicació: l'estat es reserva el dret de demanar l'adjudicació dels béns no executats.
  
Eficàcia de l'anunci: s'adverteix als creditors hipotecaris o pignoratius que resulten amb domicili desconegut i als deutors que hagen resultat desconeguts o declarats en rebel·lia, que mitjançant aquest anunci se'ls tindrà per notificats amb plena virtualitat legal.
  
Examen de títols: els títols disponibles podran ser examinats en la Delegació de l'Agència Estatal d'Administració Tributària, Dependència de Recaptació, Secció de Subhastes (1a planta), en l'horari oficial de 09.00 a 14.00 hores, des del dia en què es publique aquest anunci fins al dia anterior al de la subhasta.